ਐਨ, ਗ੍ਰੇਟ ਬ੍ਰਿਟੇਨ ਦੀ ਰਾਣੀ
ਐਨ (6 ਫਰਵਰੀ 1665 – 1 ਅਗਸਤ 1714)  ਇੰਗਲੈਂਡ, ਸਕਾਟਲੈਂਡ ਅਤੇ ਆਇਰਲੈਂਡ ਦੀ 8 ਮਾਰਚ 1702 ਤੋਂ  1 ਮਈ 1707 ਤੱਕ ਰਾਣੀ ਸੀ।  1 ਮਈ 1707 ਨੂੰ ਯੂਨੀਅਨ ਦੇ ਐਕਟਾਂ ਦੇ ਤਹਿਤ ਉਸ ਦੇ ਦੋ ਰਾਜ, ਇੰਗਲੈੰਡ ਅਤੇ ਸਕੌਟਲੈਂਡ, ਗ੍ਰੇਟ ਬ੍ਰਿਟੇਨ ਦੇ ਰੂਪ ਵਿੱਚ ਇੱਕ ਪ੍ਰਭੂਤ ਰਾਜ ਦੇ ਤੌਰ 'ਤੇ ਸੰਯੁਕਤ ਰਾਜ ਦੇ ਰੂਪ ਵਿੱਚ ਇੱਕ ਹੋ ਗਏ। ਉਸ ਨੇ ਗ੍ਰੇਟ ਬ੍ਰਿਟੇਨ ਅਤੇ ਆਇਰਲੈਂਡ ਦੀ ਰਾਣੀ ਦੇ ਤੌਰ 'ਤੇ ਆਪਣੀ ਮੌਤ ਤੱਕ ਹਕੂਮਤ ਕਰਦੀ ਰਹੀ। ਐਨ ਦਾ ਜਬ੍ਮ ਆਪਣੇ ਚਾਚਾ ਚਾਰਲਸ II ਦੀ ਹਕੂਮਤ ਦੌਰਾਨ ਹੋਇਆ ਸੀ, ਜਿਸਦੇ  ਕੋਈ ਵੀ ਜਾਇਜ਼ ਬੱਚੇ ਨਹੀਂ ਸਨ। ਇਸ ਲਈ ਐਨ ਦਾ ਪਿਤਾ  ਜੇਮਜ ਉਸਦਾ ਵਾਰਿਸ ਬਣਦਾ ਸੀ1 ਉਸਦਾ ਸ਼ੱਕੀ ਰੋਮਨ ਕੈਥੋਲਿਕ ਹੋਣਾ ਇੰਗਲੈਂਡ ਵਿੱਚ ਪਸੰਦ ਨਹੀਂ ਸੀ ਕੀਤਾ ਜਾਂਦਾ। ਅਤੇ ਚਾਰਲਸ ਦੇ ਨਿਰਦੇਸ਼ ਤੇ ਐਨ ਅਤੇ ਉਸ ਦੀ ਵੱਡੀ ਭੈਣ, ਮੈਰੀ ਨੂੰ ਐਂਗਲੀਕਨਾਂ ਦੇ ਤੌਰ 'ਤੇ ਪਾਲਿਆ ਪੋਸਿਆ ਗਿਆ ਸੀ।  ਜੇਮਜ ਨੇ ਚਾਰਲਸ ਦੀ ਥਾਂ ਗੱਦੀ ਸੰਭਾਲੀ ਉਸਦੇ ਤਿੰਨ ਸਾਲ ਬਾਅਦ ਉਸ ਨੂੰ 1688 ਦੇ ਗਲੋਰੀਅਸ ਰੈਵੋਲਿਊਸ਼ਨ ਨੇ ਗੱਦੀ ਤੋਂ ਹ2 ਟਾ ਦਿੱਤਾ। ਐਨ ਦੀ ਭੈਣ ਅਤੇ ਡੱਚ ਪ੍ਰੋਟੈਸਟੈਂਟ ਭਣੋਈਆ ਅਤੇ ਚਚੇਰੇ ਭਰਾ ਔਰੇਂਜ ਦੇ  ਵਿਲੀਅਮ III  ਦਾ ਸਾਂਝਾ ਰਾਜਭਾਗ ਬਣ ਗਿਆ। ਭਾਵੇਂ ਬਿਨਾਂ ਦੀ ਬੜੀ ਨੇੜਤਾ ਸੀ ਪਰ ਮੈਰੀ ਦੀ ਗੱਦੀ ਨਸ਼ੀਨੀ ਦੇ ਥੋੜੀ ਦੇਰ ਬਾਅਦ ਉਹਨਾਂ ਦੇ ਐਨ ਦੇ ਵਿੱਤ, ਸਥਿਤੀ ਅਤੇ ਪਸੰਦ ਵਿਅਕਤੀਆਂ ਦੇ ਮਤਭੇਦ ਪੈਦਾ ਹੋ ਗਏ।  ਵਿਲੀਅਮ ਅਤੇ ਮੈਰੀ ਦੇ  ਕੋਈ ਬੱਚਾ ਨਹੀਂ ਸੀ। 1694 ਵਿੱਚ ਮੈਰੀ ਦੀ ਮੌਤ ਦੇ ਬਾਅਦ ਵਿਲੀਅਮ ਨੇ 1702 ਵਿੱਚ ਆਪਣੀ ਮੌਤ ਤੱਕ ਇਕੱਲੇ ਨੇ ਰਾਜ ਕੀਤਾ।  ਐਨ ਉਸ ਦੀ ਵਾਰਸ ਬਣੀ। ਆਪਣੇ ਰਾਜ ਦੇ ਦੌਰਾਨ ਐਨ ਨੇ ਮਾਡਰੇਟ ਟੋਰੀ ਸਿਆਸਤਦਾਨਾਂ ਦਾ ਪੱਖ ਪੂਰਿਆ ਜੋ ਕਿ ਹੋਰਨਾਂ ਵ੍ਹਿੱਗ ਵਿਰੋਧੀਆਂ ਨਾਲੋਂ ਉਸਦੇ ਐਂਗਲੀਕਨ ਧਾਰਮਿਕ ਵਿਚਾਰਾਂ ਦੇ  ਵੱਧ ਨੇੜੇ ਲੱਗਦੇ ਸਨ। ਸਪੇਨੀ ਉਤਰਾਧਿਕਾਰਤਾ ਦੀ ਲੜਾਈ ਦੌਰਾਨ ਵ੍ਹਿੱਗ ਹੋਰ ਤਾਕਤਵਰ ਹੋ ਗਏ, ਪਰ 1710 ਵਿੱਚ ਐਨ ਨੇ ਉਹਨਾਂ ਵਿੱਚੋਂ ਬਹੁਤਿਆਂ ਨੂੰ ਉਹਨਾਂ ਦੇ ਅਹੁਦਿਆਂ ਤੋਂ ਹਟਾ ਦਿੱਤਾ। ਸਿਆਸੀ ਮੱਤਭੇਦ ਪੈਦਾ ਹੋਣ ਦੇ ਨਤੀਜੇ ਦੇ ਤੌਰ 'ਤੇ ਮਾਰਲਬਰੋ ਦੀ ਡਚੈੱਸ ਸਾਰਾਹ ਚਰਚਿਲ ਨਾਲ ਉਸਦੀ ਗਹਿਰੀ ਦੋਸਤੀ ਖਟਾਈ ਵਿੱਚ ਪੈ ਗਈ। ਡਚੈੱਸ ਨੇ ਆਪਣੀਆਂ ਯਾਦਾਂ ਵਿੱਚ ਰਾਣੀ ਦਾ ਮਾਮੂਲੀ ਅੰਦਾਜ਼ ਵਿੱਚ ਵਰਣਨ ਕਰਕੇ ਬਦਲਾ ਲਿਆ ਜਿਸਨੂੰ ਇਤਿਹਾਸਕਾਰਾਂ ਨੇ ਵੱਡੇ ਪੈਮਾਨੇ ਤੇ ਪਰਵਾਨ ਕਰ ਲਿਆ। ਇਹ ਦਰੁਸਤੀ ਵੀਹਵੀਂ ਸਦੀ ਦੇ ਅਖੀਰ ਵਿੱਚ ਮੁੜ-ਮੁਲਾਂਕਣ ਕਰਨ ਉਪਰੰਤ ਕੀਤੀ ਗਈ। ਐਨ ਆਪਣੀ ਸਾਰੀ ਜ਼ਿੰਦਗੀ ਬੀਮਾਰ ਰਹੀ ਅਤੇ ਉਸਦੀ ਸਿਹਤ ਬਿਗੜਦੀ ਚਲੀ ਗਈ ਅਤੇ ਆਪਣੀ ਜ਼ਿੰਦਗੀ ਦੇ 30ਵਿਆਂ ਦੇ ਦੌਰਾਨ,  ਉਸਦਾ ਲੰਗੜਾਪਣ ਅਤੇ ਮੋਟਾਪਾ ਵਧਦਾ ਗਿਆ। ਇਸ ਦੇ ਬਾਵਜੂਦ ਕਿ ਉਹ 17 ਵਾਰ ਆਪਣੇ ਪਤੀ ਪ੍ਰਿੰਸ ਜਾਰਜ ਆਫ਼ ਡੈਨਮਾਰਕ, ਰਾਹੀਂ ਗਰਭਪਤੀ ਹੋਈ ਪਰ ਬੇਔਲਾਦ ਹੀ ਉਸ ਦੀ ਮੌਤ ਹੋ ਗਈ ਅਤੇ ਉਹ ਸਟੂਆਰਟ ਖ਼ਾਨਦਾਨ ਦੀ ਆਖਰੀ ਹੁਕਮਰਾਨ ਸੀ। ਬੰਦੋਬਸਤ ਐਕਟ 1701 ਦੇ ਤਹਿਤ ਜਦੋਂ ਸਾਰੇ ਕੈਥੋਲਿਕ ਬਾਹਰ ਕਰ ਦਿੱਤੇ ਗਏ, ਉਸ ਦਾ ਵਾਰਸ ਹੈਨੋਵਰ ਘਰਾਣੇ ਤੋਂ ਉਸਦਾ ਦੂਜਾ ਕਜ਼ਨ ਜਾਰਜ ਪਹਿਲਾ  ਬਣਿਆ,  ਜਿਸ ਨਾਨੀ ਬੋਹੀਮਿਆ ਦੀ ਰਾਣੀ, ਏਲਿਜ਼ਬੇਤ ਸਟੂਅਰਟ, ਜੇਮਜ ਛੇਵੇਂ ਅਤੇ ਪਹਿਲੇ ਦੀ ਧੀ ਸੀ।